Diari Oficial de la Generalitat Valenciana


Sumari del DOGV 7451, del 27-01-2015 (2015/365)

Notificació de la sentència dictada en el procediment de mesures sobre fills extramatrimonials número 160/2008.
---------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/365


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de mesures sobre fills extramatrimonials número 160/2008. [2015/365]  
Família, guarda, custòdia o aliments d'un fill menor no matrimonial no consensuat 000160/2008  
De: Kene Chen.  
Procuradora: Consuelo Fernández Verdú.  
Contra: Yuelin Jiang.  
Procurador/a: -  
En el present procediment de mesures sobre fills extramatrimonials CO 160/2008, seguit a instàncies de Kene Chen contra Yuelin Jiang, s'ha dictat la sentència l'encapçalament i la part dispositiva de la qual són, literalment, com seguix:  
  
«Sentència número 000076/2014  
Elda, 3 de juny de 2014  
Vistos per mi, Gloria Lobato de Abajo, jutgessa del Jutjat de Primera Instància i Instrucció número 3 d'Elda, estes actuacions de mesures sobre fills extramatrimonials, seguits amb el número 160/2008, a instàncies de Kene Chen, assistit pel lletrat senyor Blanquer Carpena i representat per la procuradora dels tribunals senyora Fernández Verdú, contra Yuelin Jiang, declarada en situació de rebel·lia processal, fent ús de les facultats que em conferix la Constitució i en nom del rei, dicte la sentència següent:  
Dispositiva  
Estime parcialment la demanda interposada per la procuradora dels tribunals, senyora Fernández Verdú, en nom i representació de Kene Chen, contra Yuelin Jiang, declarada en situació de rebel·lia processal, i, per tant, acorde les mesures següents:  
1. La pàtria potestat del menor, J., s'atribuïx a ambdós progenitors.  
2. S'atribuïx al pare, Kene Chen, l'exercici exclusiu de la guarda i custòdia de J., i no es fixa a favor de la mare cap règim de visites.  
3. S'establix a càrrec de la mare, Yuelin Jiang, l'obligació d'abonar, a favor del seu fill J., una pensió d'aliments de 200 euros mensuals, que ha d'ingressar en els cinc primers dies de mes, en el compte bancari designada pel pare, i que s'actualitza anualment segons l'índex de preus al consum elaborat per l'Institut Nacional d'Estadística o l'índex que el substituïsca. Ha d'abonar també la mare la mitat dels gastos extraordinaris, com ara intervencions quirúrgiques, pròtesis, malalties llargues, gastos de dentista, psicòleg, classes extraescolars, etcètera, no coberts pel sistema públic de salut, sempre que s'acrediten de manera suficient, siguen consultats abans amb ella (sempre que siga possible) o siguen autoritzats pel jutjat, en cas de discrepància entre els pares.  
  
No s'imposen les costes processals.  
S'advertix que les alteracions de configuració informàtica i errors mecanogràfics que pot patir la present resolució són deguts al fet que el processador de text facilitat per la Direcció General de Justícia de la Comunitat Valenciana als jutjats (Libre Office 3.6) és incompatible amb el sistema informàtic judicial de la Generalitat Valenciana (Cicerone).  
  
Notifiqueu la resolució a les parts. Feu-los saber que no és ferma, que és susceptible de recurs d'apel·lació, que s'ha d'interposar en este jutjat, en el termini de 20 dies, comptador des de l'endemà de la notificació. En la interposició del recurs, l'apel·lant ha d'esmentar la resolució impugnada, els pronunciaments que impugna i les al·legacions en què basa l'apel·lació.  
Així, esta és la meua sentència, de la qual s'ha de portar una testimoniança a les actuacions. Ho pronuncia, mana i firma Gloria Lobato de Abajo, jutgessa del Jutjat de Primera Instància i Instrucció número 3 d'Elda i del seu partit judicial.  
Esta és la meua sentència, que pronuncie, mane i firme.»  
  
I, atés que la persona demandada, Yuelin Jiang, es troba en parador desconegut, expedisc este edicte a fi que li valga de notificació en forma deguda.  
  
Elda, 16 de gener de 2015.- La secretària judicial: M. José Giner González.